CELEX: 31980D1073
Language: mt
Date: 1980-10-24 00:00:00
Title: Id-Deċiżjoni tal-Kummissjoni ta' l-24 ta' Ottubru 1980 li tistabbillixxi Statut ġdid ta' Kumitat ta' Pariri dwar l-Oġġetti tal-Ikel

Avviż Legali Importanti

|

31980D1073

Official Journal L 318 , 26/11/1980 P. 0028 - 0031 Finnish special edition: Chapter 13 Volume 11 P. 0015  Spanish special edition: Chapter 13 Volume 11 P. 0085  Swedish special edition: Chapter 13 Volume 11 P. 0015  Portuguese special edition Chapter 13 Volume 11 P. 0085 

		Id-Deċiżjoni tal-Kummissjonita' l-24 ta' Ottubru 1980li tistabbillixxi Statut ġdid ta' Kumitat ta' Pariri dwar l-Oġġetti tal-Ikel(80/1073/KEE)IL-KUMMISSJONI TAL-KOMUNITÀ EWROPEA,Wara li kkunsidrat it-Trattat li jistabbilixxi l-Komunità Ekonomika Ewropea,Billi hu d-dmir tal-Kummissjoni li tikkonsulta u tavża gruppi ta' l-industrija, tas-suq u tal-konsumaturi dwar il-problemi li jemerġu mill-armonizzazzjoni tal-leġislazzjoni tal-oġġetti tal-ikel;Billi l-eżistenza tal-Kumitat tal-Pariri dwar l-Oġġetti tal-ikel stabbilit minn Deċiżjoni tal-Kummissjoni 74/420/KEE [1] emendata bid-Deċiżjoni 78/758/KEE [2] jipprovdi mezzi li permezz tagħhom il-Kummissjoni tista' ssir familjari ma' l-opinjonijiet ta' gruppi tal-kummerċ, ta' l-industrija u tal-konsumatur dwar l-abbozzi ta' miżuri regolatorji miktuba mid-dipartimenti tagħha, b'mod partikolari fejn l-implikazzjonijiet ekonomiċi tagħhom huma involuti;Billi dan il-Kumitat jagħti wkoll lill-gruppi tas-suq, ta' l-industrija u tal-konsumatur ċans li jaqbdu fuq suġġetti li għandhom x'jaqsmu ma' l-armonizzazzjoni tal-liġijiet tal-oġġetti tal-ikel;Billi l-esperjenza miksuba mix-xogħol ta' dan il-Kumitat minn meta twaqqaf fis-26 ta' Ġunju 1975 uriet il-bżonn ta' aġġustament fl-istatut tiegħu;Billi x-xoljiment tal-Kumitat ta' l-Organizzazzjonijiet Kummerċjali fil-Pajjiżi tal-KEE (COCCEE), waħda mill-organizzazzjonijiet elenkati fl-Artikolu 4(1) tad-Deċiżjoni 75/420/KEE, sfurzat il-bżonn tal-kunsiderazzjoni ta' l-eżistenza ta' organizzazzjonijiet ġodda li jirrappreżentaw il-kummerċ fuq livell Komunitarju,IDDEĊIDET DAN LI ĠEJ:Artikolu 11. B'dan ġie anness mal-Kummissjoni Kumitat tal-Pariri dwar l-Oġġetti tal-Ikel. Dan jista' jiġi kkonsultat mill-Kummissjoni dwar kull problema dwar l-armonizzazzjoni tal-liġijiet dwar l-oġġetti tal-ikel.2. Il-membri permanenti tal-kumitat jistgħu jindikaw lill-Kummissjoni l-bżonn ta' konsultazzjoni jew ta' informazzjoni tal-kumitat dwar kull suġġett fil-kompetenza ta' dan ta' l-aħħar li dwaru l-opinjoni tiegħu ma ngħatatx.Artikolu 21. Il-kumitat jikkonsisti minn 10 membri permanenti u 20 espert imqassmin f'ħames gruppi ekonimiċi li jirrappreżentaw l-agrikultura, il-kummerċ, il-kosumaturi, l-industrija u l-impjegati.2. Kull wieħed mill-gruppi elenkati fil-paragrafu 1 ikollu żewġ membri permanenti megħjuna minn erba' esperti.3. Il-membri permanenti huma responsabbli għall-koordinazzjoni tax-xogħol fil-grupp tagħhom.Idumu fil-kariga tagħhom għal żmien ta' tliet snin li jista' jiġġedded. Għandhom iżommu l-karigi tagħhom sakemm dawn ma jitbiddlux jew sakemm in-nomini tagħhom jiġġeddu.Membru permanenti għandu jtemm il-kariga tiegħu qabel ma jgħaddu tliet snin jew mar-riżenja jew mewt ta' dan il-membru.Is-sostitut ta' membru permanenti jtemm il-kariga tiegħu fl-istess żmien li jtemmu l-karigi tagħhom il-membri permanenti l-oħra.4. Il-korpi u l-organizzazzjonijiet elenkati fl-Anness għandhom jipproponu lill-Kummissjoni għall-gruppi ekonomiċi rispettivi tagħhom kandidati għan-nominazzjoni bħala membri permanenti, u għandhom jinnominaw l-esperti biex igħinuhom.Għandhom jipproponu lill-Kummissjoni, kull wieħed fl-interessi tiegħu, erba' kandidati ta' nazzjonalità differenti mil-liema l-Kummissjoni għandha tinnomina l-membri permanenti.Għandhom javżaw lis-segretarjat tal-kumitat, b'ittra indirizzata għall-anqas tmint ijiem qabel kull laqgħa, bl-isem(ismijiet) u indirizz(i) ta' l-esperti li qed jipproponu li jiġi assenjat għal kull suġġett li hemm fuq l-aġenda.5. Fl-assenza ta' korp Komunitarju wieħed jew ta' organizzazzjoni li tirrappreżenta grupp kopert mill-kumitat, il-Kummissjoni għandha tinnomina l-membri permanenti għal dak il-grupp skond il-proposti mill-organizzazzjoni l-aktar rappreżentattiva fost l-organizzazzjonijiet stabbilita fuq livell Komunitarju, b'mod konformi mal-proċedura stipulata fil-paragrafu 4.F'dan il-każ il-memberi permanenti nnominati mill-Kummissjoni għandhom, bl-għajnuna ta' dawk l-organizzazzjonijiet, jinnominaw flimkien l-esperti miġjuba sabiex jgħinuhom.6. L-organizzazzjonijiet u l-korpi li qed jippreżentaw kandidat għan-nomina bħala membru permanenti jistgħu jitolbu lill-Kummissjoni sabiex din tibdlu waqt li l-membru qiegħed fil-kariga tiegħu.Artikolu 31. Il-presidenza tal-kumitat tinżamm għal perjodu ta' tliet snin minn membru permanenti ta' wieħed mill-gruppi ekonomiċi rappreżentati fuqu.2. Il-president għandu jiġi elett fl-ewwel votazzjoni b'vot ta' maġġoranza ta' żewġ terzi mill-membri permanenti preżenti u f'votazzjonijiet ta' wara b'vot ta' maġġoranza tal-membri permanenti preżenti.3. Il-membri permanenti għandhom jaħtru żewġ viċi-persidenti mill-membri permanenti tal-gruppi ekonomiċi li tagħhom il-president mhux membru, b'mod konformi mal-proċedura stipulata fil-paragrafu 2.Artikolu 4Il-Kummissjoni għandha tagħti lis-segratarjat ix-xogħol tal-kumitat.Għandha tiffissa l-aġendi għal-laqgħat, tistieden il-membri li l-attendenza tagħhom hi meħtieġa u tagħtihom id-dokumentazzjoni.Artikolu 5Il-kumitat jista' jwaqqaf gruppi tax-xogħol sabiex jeżaminaw suġġetti tekniċi dwar il-kitba ta' miżuri regolatorji dwar l-oġġetti tal-ikel.Il-Kummissjoni għandha tforni l-president u s-segraterjat għal dawn il-gruppi tax-xogħol.Artikolu 6Il-Kummissjoni tista' tistieden esperti li għandhom kompetenza speċjali f'suġġett fuq l-aġenda u li mhumiex membri ta' wieħed mill-gruppi tax-xogħol tal-kumitat, sabiex jieħdu sehem fix-xogħol tal-kumitat jew tal-gruppi tax-xogħol tiegħu.Kull persuna hekk mistiedna tista' tieħu sehem biss fid-diskussjonijiet dwar is-suġġet li hu r-raġuni ta' l-attendenza tagħha.Artikolu 7Rappreżentanti tad-dipartimenti tal-Kummissjoni involuti għandhom jieħdu sehem fil-laqgħat tal-kumitat u tal-gruppi tax-xogħol tiegħu.Artikolu 81. Il-Kummissjoni tista', fuq proposta mill-korpi jew mill-organizzazzjonijiet elenkati fl-Anness, tinnomina osservaturi sabiex jagħtu liaison amministrattiv mas-segretarjat tal-kumitat għaż-żmien ta' kariga tal-membri permanenti.2. L-osservaturi jistgħu jmorru l-laqgħat tal-kumitat u tal-gruppi tax-xogħol. Ma jistgħux jieħdu sehem fid-diskussjonijiet.Artikolu 91. Wara d-diskussjonijiet tal-kumitat u tal-gruppi tax-xogħol ma għandu jittieħed l-ebda vot.2. Meta l-kumitat ikun ġie kkonsultat dwar abbozz ta' miżura regolatorja jew meta l-Kummissjoni titlob opinjoni mill-gruppi tax-xogħol imsemmija fl-Artikolu 2(1) fuq suġġett fil-kompetenza tal-kumitat, is-segretarjat għandu jikteb abbozz ta' opinjoni li gġandha tingħata lill-membri permanenti tal-kumitat.F'terminu ta' żmien li għand jiġi stabbilit mill-Kummissjoni wara konsultazzjoni mal-membri permanenti, is-segretarjat għandu jiġbor xi talbiet għat-tiswijiet mill-parteċipanti tal-laqgħa tal-kumitat. Fl-assenza ta' dawn it-talbiet fiż-żmein stipulat, l-opinjoni għandha titqies adottata.3. Id-diskussjonijiet tal-gruppi tax-xogħol imsemmija fl-Artikolu 5 għandhom ikunu s-suġġett ta' rekord li għand jingħata lill-membri tal-gruppi tax-xogħol, lill-membri permanenti tal-kumitat u lill-osservaturi taħt il-kundizzjonijiet stipulati fil-paragrafu 2.Artikolu 10Il-parteċipazzjoni fix-xogħol tal-kumitat u tal-gruppi tax-xogħol tiegħu għandha tkun mingħajr ħlas.Artikolu 11L-opinjonijiet u/jew rekords tad-diskussjonijiet għandhom jiġu kkommunikati wara t-talba tagħhom lill-Kunsill u lill-Kumitat Permanenti tal-Oġġetti tal-Ikel.Artikolu 12Mingħajr preġudizzju għad-dispożizzjonijiet ta' l-Artikolu 214 tat-Trattat, dawk li jieħdu sehem fil-laqgħat tal-kumitat ghandhom ikollhom l-obbligazzjoni li ma jikxfux l-informazzjoni li saru jafu biha waqt ix-xogħol tal-kumitat jew tal-gruppi tax-xogħol tiegħu, fejn il-Kummissjoni tavżahom li l-opinjoni mitluba jew il-mistoqsija mressqa hija fuq suġġett ta' natura kunfidenzjali.Artikolu 13Id-Deċiżjoni 75/420/KEE hija b'din imħassra.Artikolu 14Dan ir-Regolament għandu jidħol fis-seħħ fis-26 ta' Novembru 1980.Magħmul fi Brussel, fl-24 ta' Ottubru 1980.Għall-KummissjoniÉtienne DavignonMembru tal-Kummissjoni[1] ĠU L 182, tat-12.7.1975, p. 35.[2] ĠU L 251, ta' l-14.9.1978, p.18.--------------------------------------------------L-ANNESSElenku tal-korpi u ta' l-organizzazzjonijiet imsemmija fl-Artikolu 2(4)Grupp Ekonomiku | Korpi u organizzazzjonijiet |Agrikultura | Il-Kumitat għall-Organizzazzjoni Agrikola għall-Komunità Ewropea (COPA), flimkien mal-Kumitat Ġenerali għall-Kooperazzjoni Agrikola fil-pajjiżi tal-KEE (COGECA) |Kummerċ | L-organizzazzjoniet l-aktar rappreżentattivi |Konsumaturi | Il-Kumitat Konsultattiv tal-Konsumaturi (CCC) |Industrija | Il-Union ta' l-Industriji tal-Komunità Ewropea (UNICE) |Ħaddiema | Il-Konfederazzjoni Ewropea tat-Trade Unions (ETUC) |--------------------------------------------------